Gemeng Leideleng

D'Gemeng Leideleng ass eng vun den  lëtzebuergesche Gemengen. Se läit am Kanton Esch-Uelzecht an ass no der Uertschaft Leideleng benannt.

 Uertschaften an der Gemeng 
D'Gemeng Leideleng ass opgedeelt an:
Leideleng selwer
Leidelenger Gare
Leideleng-Barrière-Märel
Schléiwenhaff

 Geographie 
Héchst Plaz: 358,8 m am Wobësch.
Nidderegst Plaz: 276 Meter NN, Bowent op der Gemengegrenz mat Lëtzebuerg wou d'Drosbech d'Gemeng Leideleng verléisst.
Duerfzentrum: 324 Meter NN, d'Kierch mat der Monument-aux-morts-Kapell

 Geschicht 
D'Herzogtum Lëtzebuerg gouf 1795 vun den Truppe vun der Franséischer Revolutioun eruewert an huet duerch de Friddensvertrag vu Campo-Formio vum 17. Oktober 1797 net méi zu den Éisträicheschen Nidderlanden, mä zu Frankräich ënnert dem Napoléon gehéiert. Duerfir goufe 1797 déi éischt Walen ënnert dem nouveau régime, nom Prinzip vun der République au Village organiséiert. Zu Leideleng waren deemools 21 Leit walberechtegt an d'Wale fir den Agent Municipal de la Commune de Leudelange, an anere Wierder de Buergermeeschter, goufen an der deemoleger entweiter Leidelenger Kierch ofgehalen.

De Leidelenger Bauer Nicolas Brosius gouf mat 15 Stëmmen den éischte Leidelenger Buergermeeschter. Den Nicolas Brosius huet de 25. August 1807 als Buergermeeschter demissionéiert, well hien, zesumme mat sengem Brudder Mathias an d'Arméi vum Napoléon agetrueden ass.

Als Buergermeeschter gouf hie vum Antoine Uselding ersat. Den 3. Leidelenger Buergermeeschter war den Theodor Kirpach an de 4. de Mathias Schmitz.

1823 gouf d'Gemeng Leideleng eng Sektioun vun der Gemeng Reckeng an dat bis 1856.

Den 1. Juli 1856 gouf duerch Gesetz vum 3. Mäerz 1856, d'Gemeng Leideleng gegrënnt. Dëst ass geschitt andeems d'Sektioun Leideleng an den Haff, dee Schléiwenhaff genannt gëtt, vun der Gemeng Reckeng (erëm) ofgetrennt goufen.

Den haitege "Kierchepad" an de "Schwaarze Pad" ginn als Deeler vum Kiem Tossebierg - Gehaansbierg gedeitKierchtuermspromenaden Leideleng.
Entwécklung vun der Awunnerzuel

 Wopen 
De Wope vun der Leidelenger Gemeng weist ënnen e schwaarze Bier op gëllenem Fong an driwwer dräi sëlwer Merletten op roudem Fong.„D'Or à l'ours de sable au chef de gueules chargé de trois merlettes d'argent.“ Lokalhistoresch Ausso vum Leidelenger Wopen

De Bier huet seng Originnen am Wope vun der Benediktinerabtei Sankt Maximäin vun Tréier.Kuck: J.A. Massard & G. Geimer, 2009. Auf den Spuren des Braunbären diesseits und jenseits der Sauer. In: Heimatkalender 2010 Eifelkreis Bitburg-Prüm, S. 101f. 

 Logo 
De 16. November 2018 huet sech d'Gemeng Leideleng eng nei visuell Identitéit ginn: e Rechteck a de Faarwe gold a rout, gefaalt zum Buschtaf "L". De Motto vum Logo ass: "Entfaalt Iech".

Politik
 Buergermeeschteren 
Ënnert dem nouveau régime:
 1797 - 1808: Nicolas Brosius
 1808 - 1820: Antoine Uselding
 1821 - 1823 : Mathias Schmitz
Vun 1856 un
 1856 - 1861: Jean Fischbach 
 1861 - 1873: Dominique Biver
 1873 - 1887: Jean Lehnertz
 1887 - 1888: Dominique Kirpach (faisant fonction)
 1888 - 1897: Jean Fischbach-Schmit
 1897 - 1901: Dominique Kirpach
 1901 - 1903: Pierre Brosius (faisant fonction)
 1903 - 1917: Nicolas Boeckes
 1917 - 1918: Nicolas Welter (faisant fonction)
 1918: Nicolas Welter
 1918 - 1921: Jean Melchior
 1921: Charles Stammet (faisant fonction)
 1921 - 1932: Jean Melchior
 1932 - 1940: Jean-Pierre Fischbach
 1940 - 1945: Ortsbürgermeister Vic. Arendt
 1945 - 1946: Aloyse Muller (faisant fonction)
 1946 - 1952: René Schummer
 1952 - 1953: Pierre Weis
 1953 - 1970: René Schummer
 1970 - 1976: Raymond Kauffmann
 1976 - 1982: Nicolas Schroeder
 1982 - 2004: Fernand Conter 
 2005 - 2012: Rob Roemen (DP)
 2013 - 2023: Diane Bisenius-Feipel
 2023 - haut: Lou Linster

Schäffen- a Gemengerot
 2023 - haut: Vanessa Baldassari (Schäffen), Jean-Pierre Roemen (Schäffen), Nathalie Entringer, Philippe Wilmes, Sandrine Pompidou, Patrick Calmus, Marcel Jakobs, Denise Copette
 2017 - 2023: Thomas Berend (Schäffen, bis Januar 2019), Jean-Paul Sunnen (Schäffen), Raphael Gindt (Schäffen, vum 14.2. 2019 un), Marcel Jakobs, Jean-Pierre Roemen, Lou Linster, Patrick Calmus, Christiane Hamen ép. Schmit."Diane Bisenius-Feipel bleift Buergermeeschtesch." rtl.lu, 18.10.2017, 15:05:43.
 2011 - 2017: Eugène Halsdorf (1. Schäffen), Victor Christophe (2. Schäffen), Patrick Calmus, Marcel Jakobs, Raymond Kauffmann, Marc Loess, Francisco Ramirez

 Flouernimm 

op der aler Strooss
Akerheck
Atzebierg
Bakless Weieren
am Bann
Bannatsch
a Baerend
Banndriisch
Bernasswues
Berken
Blimmesweyer
Bommert
Boudel
Brichelechelchen
Brichen
Brill
Brommeschheck
Buchholz
um Deich
Déiregaart
Dideschlach
Diffeschgraecht
Dompen
Eelchen
Eelchesgewan
an der Ehs
Espenheck
Fronzel
Géierbierg
op der Geissekopp
Groussgewännchen
Gudesbiirchen
op Hals
Hirtenwooss
op den Hohen
Homeschlach
Hunnefeldchen
Huuscht
Jongebësch
Kalberpesch
Kéibësch
Këppbësch
Ketzlach
um Kiem
Kinneksweier
Kierchenheck
Knäppchen
Kuebelach
Kuelescherbësch
Laach
Laangebësch
Meeschbierg
Mohrwiss
Neiwisen
Nonnebësch
Nonnebrill
Nuechtweed
Oudefiirzchen
Palsbësch
Pëssendall
Pull
Reedel
Réidescht
Rothscheuer
Roudebësch
Saang am Baerend
Schéifert
Schéiwelsbond
Schireslach
Schlammfeldchen
Schmittsbiirchen
Schmuelwiss
Schwéngsweed
Stackels
Stengert
Stiedswee
Sporkels
Tommelbierg
Uecht
Urbeth
Weierwiss
Wëller
Wëllerbësch
Wittbësch
Wollefsdriesch
Zapesheck

 Interkommunal Syndikater 
D'Gemeng Leideleng ass Member vu follgenden interkommunale Syndikater:
 C.N. An der Schwemm
 MINETT-KOMPOST
 SES
 SICEC
 SICONA-Sud-Ouest SIDERO
 SIDOR
 SIGI
 SYVICOL
 Veräiner 

1888 Grënnung vun de Leidelenger Pompjeeën.
1893 Grënnung vun der Leidelenger Musek
1927 gouf zu Leideleng de Gaardebauveräin Amis de la Fleur gegrënnt.
 Cercle Culturel & Historique ASBL
 Chorale Ste Cécile
 Oeuvres Paroissiales
 Enrôlés de Force
 H.U.K. Hëllef fir Ukrainësch Kanner ASBL
 Parkinson Luxembourg ASBL
 Amiperas Sektioun Leideleng
 Ecurie des Prés
 Fraen a Mammen
 Frënn vun den Leidelenger Guiden a Scouten ASBL
 Leidelenger Guiden a Scouten
 Jugendhaus Leideleng
 Leidelenger Pétanque Frënn ASBL
 Natur & Ëmwelt Sektioun Leideleng
 Spuerklub "Kee Problem"
 Trëppelfrënn Leideleng ASBL
 Supporterclub Leidelenger Musek
 1. FC Gruefwiss Leideleng
 Dësch-Tennis Leideleng ASBL
 KC Stramm op d'Damm Leideleng
 LASEP Leudelange
 Tennis-Club Leideleng
 Velo-Club L'Endurance Leudelange ASBL
 Wikimedia Lëtzebuerg ASBL

 Neie Waassertuerm 
Mat enger Héicht vun 58 m ass d'Gebai mam neie Waassertuerm, dat tëscht der Escher Autobunn an der Leidelenger Aktivitéitszon "am Bann" steet, eent vun den zéng héchste Gebaier am Land. Dësen neie Waassertuerm beliwwert zesumme mat dem ale Waassertuerm, deen op der selwechter Héicht am „Hueschterterbësch" steet, den Zentrum vu Leideleng (Drockzon 1). Allen zwéin hunn e Volume vu 500 . De Schléiwenhaff (Drockzon 2) gëtt vum ënneschte Behälter mat sengen 900 Kubikmeter Waasser beliwwert.

De Projet gouf vun der Europäescher Unioun am Kader vum "Fonds Européen de Développement Régional", dem "FEDER", matfinanzéiert.

Ugefaange mat Baue gouf de 14. Juli 2005 a fäerdeg gouf en den 13. Juni 2008Broschür vum neie Waassertuern

 Reliéises 
D'Par Leideleng gehéiert zum Parverband Gaasperech-Hollerech-Leideleng.

 Literatur 
 Administration communale de Leudelange, Gemeng Leideleng 1856-1996, Imprimerie Saint-Paul 1997, 255 S. ISBN 2-9599931-0-1
 Ed Maroldt, Raphael Gindt, Christian Schaack, Paysages préurbains, Vorstädtische Landschaften, Leudelange, la naturelle, Commission de la culture, Commune de Leudelange, 2021, 80 S. ISBN 978-99959-0-657-3

 Kuckt och 
 Entwécklung vun der Gemengenzuel zu Lëtzebuerg
 Lëscht vun de Lëtzebuerger Gemengen
 Kierch Leideleng
 Monument aux morts Kapell Leideleng
 Eech um Schléiwenhaff
 Eech am Mouerbësch
 Gare Leideleng

 Um Spaweck 

 Websäit vun der Gemeng Leideleng
 D'Gemeng Leideleng op der Websäit vum Syvicol
 D'Gesetz iwwer d'Kreatioun vun der Gemeng Leideleng  (Loi du 3 mars 1856 qui érige une nouvelle commune sous le nom de Leudelange.)  
Websäit vun de Leidelenger Pompjeeën
Websäit vun der Leidelenger Musek

Leideleng